laion/Wikipedia-Exotic huggingface dataset:
নাসিরা ইকবাল

বিচারপতি নাসিরা জাবিদ ইকবাল (উর্দু: (ناصرہ جاوید اِقبال‬‎‎‎ হচ্ছেন একজন পাকিস্তানি বিচারক এবং আইনের অধ্যাপক যিনি ১৯৯৪ থেকে ২০০২ সাল পর্যন্ত লাহোর উচ্চ আদালত এর বিচারক হিসাবে দায়িত্ব পালন করেন। নাসিরা ইকবাল পাঞ্জাব বিশ্ববিদ্যালয় থেকে মেধা সম্পদ আইনে ডিগ্রি অর্জন করেছেন, হার্ভার্ড ল স্কুল থেকে আইনে মাস্টার্স ডিগ্রি, এবং পাঞ্জাব বিশ্ববিদ্যালয় থেকেও আইনে মাস্টার্স ডিগ্রি লাভ করেছেন। একজন আইনি পণ্ডিত হিসেবে, তিনি সারা বিশ্বে বক্তৃতা দিয়েছেন এবং বিভিন্ন আন্তর্জাতিক ফোরামে পাকিস্তানকে প্রতিনিধিত্ব করেছেন।[তথ্যসূত্র প্রয়োজন] তিনি লাহোর উচ্চ আদালতে নিযুক্ত প্রথম পাঁচজন নারীর একজন ছিলেন, যেখানে তিনি ১৯৯৪ থেকে ২০০২ সাল পর্যন্ত বিচারক হিসাবে দায়িত্ব পালন করেন। তিনি পাকিস্তানের সংশ্লিষ্ট নাগরিক সমাজ (সিসিপি) কর্মী দলের সভাপতি। অন্যান্য সম্মাননার মধ্যে তিনি পেয়েছেন ২০০৬ সালে নারী অধিকারের ফাতিমা জিন্নাহ পদক, ২০০৭ সালে বর্ষসেরা নারী তারকা পুরস্কার এবং ২০১১ সালে বিস্ময় নারী পুরস্কার।[তথ্যসূত্র প্রয়োজন] ইকবাল পাকিস্তান সুপ্রিম কোর্ট বার অ্যাসোসিয়েশন, পাকিস্তানের আইন ও বিচার কমিশন, এবং জেনেভায় মানবাধিকার কমিশনের পাকিস্তানি প্রতিনিধিদলের সদস্য। তিনি লাহোর হাই কোর্ট বার এসোসিয়েশন এর সাবেক সভাপতিও। বর্তমানে, পাকিস্তানের জনস্বার্থ আইন সমিতি-এ (পিআইএলএপি) তিনি নির্বাহী কমিটির সদস্য; লাহোর আন্তর্জাতিক মহিলা ক্লাব , এবং সর্ব পাকিস্তান মহিলা সমিতি, পাঞ্জাব এর সম্মানিত আইন উপদেষ্টা; ট্রান্সপারেন্সি ইন্টারন্যাশনাল এর ট্রাস্টি; এবং পাকিস্তান মহিলা আইনজীবী সমিতির সদস্য।[তথ্যসূত্র প্রয়োজন] পাকিস্তানের সুপ্রিম কোর্টের সদস্য, লাহোর উচ্চ আদালতের সাবেক প্রধান বিচারপতি এবং ও কবি ও দার্শনিক আল্লামা মুহাম্মদ ইকবালের পুত্র জাবিদ ইকবাল তার স্বামী। Nyla Daud (৫ এপ্রিল ২০০৯)। "Interview: Justice Nasira Iqbal"। ১০ ফেব্রুয়ারি ২০১৫ তারিখে মূল থেকে আর্কাইভ করা।  InpaperMagazine, From (২০১২-০৩-২৪)। "Profile: Purposefully active"। DAWN.COM (ইংরেজি ভাষায়)। সংগ্রহের তারিখ ২০১৭-০৭-২২।  "Interview: Justice (Retd.) Nasira Iqbal | Newsline"। Newsline (ইংরেজি ভাষায়)। ২০১৮-১২-২৬ তারিখে মূল থেকে আর্কাইভ করা। সংগ্রহের তারিখ ২০১৭-০৭-২২।  "Bio of Mrs. Nasira Iqbal"। ১২ মার্চ ২০০৭ তারিখে মূল থেকে আর্কাইভ করা।
রাবাব ফাতেমা

রাবাব ফাতেমা একজন উচ্চপদস্থ বাংলাদেশি সরকারি কর্মকর্তা ও পেশাদার কূটনীতিক যিনি জাতিসংঘের স্থলবেষ্টিত উন্নয়নশীল দেশ (এলএলডিসি) ও ক্ষুদ্র দ্বীপপুঞ্জের উন্নয়নশীল দেশের (এসআইডিএস) জ্যেষ্ঠ প্রতিনিধি হিসেবে নিযুক্ত আছেন। ইতিপূর্বে তিনি জাতিসংঘে নিযুক্ত বাংলাদেশের ১৪তম স্থায়ী প্রতিনিধি হিসেবে দায়িত্ব পালন করেছেন এবং জাতিসংঘ শান্তিবিনির্মাণ কমিশনের (পিবিসি) সভাপতি হিসেবে দায়িত্ব পালন করছেন। তার চাকরি জীবনে তিনি জাপানে বাংলাদেশের রাষ্ট্রদূত ছিলেন। তিনি জাতিসংঘে বাংলাদেশের নিযুক্ত স্থায়ী প্রতিনিধিদের মধ্যে দ্বিতীয় নারী কূটনীতিক। রাবাব ফাতেমা ফ্লেচার স্কুল অব ল এন্ড ডিপ্লোমেসি থেকে ১৯৯৩ সালে আন্তর্জাতিক সম্পর্ক ও কূটনীতিতে স্নাতকোত্তর ডিগ্রি অর্জন করেন। তিনি ১৯৮৬ সালে বাংলাদেশ সিভিল সার্ভিস (বিসিএস) পরীক্ষায় উত্তীর্ণ হয়ে পররাষ্ট্র ক্যাডার হিসেবে পররাষ্ট্র মন্ত্রণালয়ে যোগদান করেন। রাবাব ফাতেমা তার কূটনৈতিক জীবনে মানবাধিকার ও মানবিক ইস্যুতে কাজ করেছেন। ২০০৫ সালের জানুয়ারি থেকে ২০০৭ সালের সেপ্টেম্বর পর্যন্ত তিনি কমনওয়েলথ সচিবালয় ও আন্তর্জাতিক অভিবাসন সংস্থার মানবাধিকার বিষয়ক বিভাগের প্রধান হিসেবে দায়িত্ব পালন করেন। তিনি লিয়েনে কমনওয়েলথ সচিবালয় ও আন্তর্জাতিক অভিবাসন সংস্থায়, যুক্তরাষ্ট্রের নিউ ইয়র্কের বাংলাদেশের স্থায়ী মিশন, কলকাতা, জেনেভা ও বেইজিং-এর বাংলাদেশ মিশনে বিভিন্ন পদে কর্মরত ছিলেন। ২০১৫ সালের নভেম্বরে তাকে জাপানের রাষ্ট্রদূত হিসেবে দায়িত্ব প্রদান করা হয়। এরপূর্বে তিনি বাংলাদেশের পররাষ্ট্র মন্ত্রণালয়ের পূর্ব এশিয়া ও প্যাসেফিক বিষয়ক মহাপরিচালকের দায়িত্ব পালন করেন। ২০১৯ সালের ৫ ডিসেম্বর তিনি জাতিসংঘে নিযুক্ত বাংলাদেশের ১৪তম স্থায়ী প্রতিনিধি হিসেবে যোগদান করেন। ২০২২ সালের জুন মাস থেকে তিনি স্বল্পোন্নত দেশ, স্থলবেষ্টিত উন্নয়নশীল দেশ এবং ক্ষুদ্র দ্বীপ দেশগুলোর হাই রিপ্রেজেন্টিটিভ হিসেবে দায়িত্ব পান। ব্যক্তিগত জীবনে রাবাব ফাতেমা বিবাহিত ও এক কন্যার জননী। "ইউনিসেফ নির্বাহী বোর্ডের প্রেসিডেন্ট বাংলাদেশ"। সংগ্রহের তারিখ ১৬ জানুয়ারি ২০২০।  "Ambassador's Profile – Embassy of Bangladesh Tokyo"। bdembjp.mofa.gov.bd (ইংরেজি ভাষায়)। ১৭ মে ২০১৯ তারিখে মূল থেকে আর্কাইভ করা। সংগ্রহের তারিখ ১৫ মে ২০১৯।  "জাতিসংঘে বাংলাদেশের স্থায়ী প্রতিনিধি হলেন রাবাব ফাতেমা"। বাংলানিউজ (ইংরেজি ভাষায়)। সংগ্রহের তারিখ ৩১ ডিসেম্বর ২০১৯।  "রাবাব ফাতেমা জাপানে রাষ্ট্রদূত নিযুক্ত | daily nayadiganta"। The Daily Nayadiganta। ১৭ মে ২০১৯ তারিখে মূল থেকে আর্কাইভ করা। সংগ্রহের তারিখ ১৫ মে ২০১৯।  "জাপানে নতুন রাষ্ট্রদূত রাবাব ফাতিমা"। প্রথম আলো। সংগ্রহের তারিখ ১৫ মে ২০১৯।  "জাতিসংঘের বাংলাদেশ স্থায়ী মিশনে যোগ দিলেন রাবাব ফাতেমা"। যুগান্তর। সংগ্রহের তারিখ ৩১ ডিসেম্বর ২০১৯।  "জাপানে রাষ্ট্রদূত হলেন রাবাব ফাতিমা"। প্রথম আলো। সংগ্রহের তারিখ ১৫ মে ২০১৯।
সিদ্দিকা খানম

সিদ্দিকা খানম একজন বাংলাদেশী সরকারী কর্মকর্তা যিনি বাংলাদেশ সরকারি কর্ম কমিশনের সচিব হিসেবে দায়িত্ব পালন করছেন। সিদ্দিকা খানম বরিশালের উজিরপুর উপজেলায় জন্মগ্রহণ করেন। তার পিতা ফজলুর রহমান এবং মাতা বেগম গুল ছাহেরা খাতুন। তিনি ঢাকা বিশ্ববিদ্যালয়ের উদ্ভিদবিদ্যা বিভাগ থেকে ১৯৮০ সালে স্নাতক ও ১৯৮১ সালে স্নাতকোত্তর ডিগ্রি লাভ করেন। সিদ্দিকা খানম ১৯৮৬ সালে বাংলাদেশ সিভিল সার্ভিস (বিসিএস) পরীক্ষায় উত্তীর্ণ হয়ে প্রশাসন ক্যাডারে সরকারি চাকুরীতে যোগ দেন। তার প্রথম কর্মস্থল ছিল নারায়ণগঞ্জের জেলা প্রশাসকের কার্যালয়। সেখানে তিনি সহকারী কমিশনার ছিলেন। কর্মজীবনে তিনি পার্বত্য চট্টগ্রাম বিষয়ক মন্ত্রণালয় ও পল্লী উন্নয়ন ও সমবায় বিভাগের অতিরিক্ত সচিব হিসেবে দায়িত্ব পালন করেন। এছাড়াও পরিকল্পনা মন্ত্রণালয়, এন.জি.ও বিষয়ক ব্যুরো, অর্থনৈতিক সর্ম্পক বিভাগ (ইআরডি), বাস্তবায়ন পরিবীক্ষণ ও মূল্যায়ন বিভাগ (আইএমইডি), সমাজকল্যাণ মন্ত্রণালয় ও শিক্ষা মন্ত্রণালয়ে বিভিন্ন পদে কাজ করেন। ২০১৮ সালের ৩০ অক্টোবর তিনি ভারপ্রাপ্ত সচিব হিসেবে বাংলাদেশ সরকারি কর্ম কমিশনে যোগদান করেন। সিদ্দিকা খানমের স্বামীর নাম আমিনুল ইসলাম। তাদের এক পুত্র ও এক কন্যা রয়েছে। ব্যক্তিগত জীবনে তিনি লেখালেখিও করেন। "ও এন সিদ্দিকা খানম"। বাংলাদেশ সরকারি কর্ম কমিশন (ইংরেজি ভাষায়)। সংগ্রহের তারিখ ১৫ মে ২০১৯।  "মন্ত্রিপরিষদ সচিব শফিউল আলম রাষ্ট্রদূত হচ্ছেন, চার নতুন সচিব"। মানবজমিন। সংগ্রহের তারিখ ১৫ মে ২০১৯।
ভার্জিনি ব্যাসেলট

ভার্জিনি ব্যাসেলট (জন্ম ২১ এপ্রিল ১৯৭৯) হলেন মিশলাঁ তারকাধারী একজন ফরাসি রন্ধনশিল্পী, যিনি সেন্ট জেমস প্যারিস রেস্তোরাঁয় কাজ করে থাকেন। য়িনি দ্বিতীয় নারী হিসেবে ২০১৭ সালে ফরাসি শ্রম মন্ত্রণালয় থেকে মেইলেউর অভ্রিয়েত ডি ফ্রান্স খেতাব লাভ করেন। ভার্জিনি ব্যাসেলট ১৯৭৯ সালের ২১ এপ্রিল ফ্রান্সের ডেউভিলের নরমান্দিতে জন্মগ্রহণ করেন। নিজের মাঝে যুদ্ধবিমানের বৈমানিক হবার আকাঙ্ক্ষা থাকলেও তিনি রন্ধনশিল্পীর জীবন বেছে নিয়েছিলেন। ১৯ বছর বয়সে তিনি প্যারিসের বিভিন্ন রেস্তোরাঁয় কাজ করার অভিজ্ঞতা অর্জন করেছিলেন। ২০১২ সালে তিনি সেন্ট জেমস প্যারিস রেস্তোরাঁয় এক্সিকিউটিভ শেফ হিসেবে যোগ দেন। সেখানে কর্মরত থাকাকালীন সময়ে ২০১৪ সালে তিনি মিশলাঁ তারকা লাভ করেন। তার লেমন বাম বাটার, ট্যাপিওকলা ও মৌসুমি সবজি দিয়ে কড মাছের রেসিপি রেস্তোঁরাটির প্রতীক হয়ে দাঁড়িয়েছিল। এরপরের বছর তিনি দ্বিতীয় নারী হিসেবে ফরাসি শ্রম মন্ত্রণালয় থেকে মেইলেউর অভ্রিয়ের ডি ফ্রান্স খেতাব লাভ করেন। ২০১৬ সালের অক্টোবরে তিনি সেন্ট জেমস প্যারিস রেস্তোরাঁ ছেড়ে সুইজারল্যান্ডের লা রিজার্ব জেনেভে রেস্তোরাঁয় যোগ দেন। ২০১৭ সালে সুইজারল্যান্ডের গল্ট মিলাউ সাময়িকী তাকে 'শেফ অব দ্য ইয়ার' বলে ঘোষণা করে। "Saint James Paris - Virginie Basselot - Contemporaine aux bases classiques" (PDF)। Cuisiniers de France (879): 46। সেপ্টেম্বর ২০১২।  Fauvel, Sarah (৫ সেপ্টেম্বর ২০১৬)। "Interview With Chef Virginie Basselot, the 2nd Woman Awarded the "MOF" Title"। Bonjour Paris। সংগ্রহের তারিখ ২৩ মে ২০১৮।  Menut, Sophie (১৮ ডিসেম্বর ২০১৬)। "Le parcours calme et droit de Virginie Basselot"। Huffington Post (French ভাষায়)। সংগ্রহের তারিখ ২৩ মে ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link) Dauphiné, Marie (মার্চ ২০১৫)। ""In my kitchen, I don't discriminate between women and men""। Gouvernement.fr। সংগ্রহের তারিখ ২৩ মে ২০১৮।  "La Française Virginie Basselot, élue cuisinière de l'année 2018"। Le Figaro (French ভাষায়)। ৪ অক্টোবর ২০১৭। সংগ্রহের তারিখ ২৩ মে ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link)
খালিদা রশিদ খান

খালিদা রশিদ খান হচ্ছেন পাকিস্তানের একজন বিচারক যিনি পাকিস্তানের উচ্চতর বিচার বিভাগের প্রথম মহিলা বিচারক হন। তিনি রুয়ান্ডা আন্তর্জাতিক অপরাধ ট্রাইব্যুনালের সভাপতি হিসাবে দায়িত্ব পালন করেন। ১৯৪৯ সালের ২৫ই সেপ্টেম্বর পেশোয়ার, পাকিস্তান-এ তিনি জন্মগ্রহণ করেন। বিচারক খান ১৯৬৯ সালে পেশোয়ারের খাইবার আইন কলেজ থেকে এলএলবি ডিগ্রী অর্জন করেন এবং ১৯৭১ সালে পেশোয়ার বিশ্বিদ্যালয় হতে রাষ্ট্রবিজ্ঞানে মাস্টার্স ডিগ্রি অর্জন করেন। তিনি ১৯৭৪ সালে উত্তর পশ্চিম সীমান্ত প্রদেশ এর প্রাদেশিক বিচার বিভাগে সিভিল বিচারক হিসাবে যোগদান করেন। এরপর তিনি জ্যেষ্ঠ সিভিল জজ, জেলা ও দায়রা জজ হন এবং জুন ১৯৯৪ সালে পেশোয়ার (পাকিস্তান) উচ্চ আদালতের বিচারক হিসেবে নিযুক্ত হন। তিনি অনেক প্রশাসনিক অবস্থানে আসীন হয়েছেন, যেমন: পেশোয়ার উচ্চ আদালতের রেজিস্ট্রার এবং বিচার ও আইন বিভাগ, এনডব্লিউএফপি-এর সচিব। তিনি নারী বিচারকদের আন্তর্জাতিক সমিতির সদস্য, এবং বহু আন্তর্জাতিক সম্মেলনে যোগ দিয়েছেন। তিনি ২০ মে, ১৯৯৬-এ হংকংয়ে এশিয়া / দক্ষিণ প্রশান্ত মহাসাগরীয় অঞ্চলের বিচার বিভাগীয় কলকিউয়ামে একটি কাগজে অবদান রাখেন, যেটির শিরোনাম ছিলো “এশিয়া / প্রশান্ত মহাসাগরীয় অঞ্চলের নারী ও মানবাধিকার, দক্ষিণ এশিয়া থেকে একটি দৃষ্টিকোণ"। তিনি ২০০২ সালের মে মাসে আন্তর্জাতিক মহিলা বিচারপতি সমিতির ৬ষ্ঠ দ্বিবার্ষিক সম্মেলন ডাবলিন, আয়ারল্যান্ড-এ "কাজেই বিচারিক সৃজনশীলতা" এর উপর একটি কাগজ উপস্থাপন করেন। তিনি পাকিস্তান ও দক্ষিণ এশিয়ায় শিশুশ্রম নির্মূল করার জন্য ব্যাপকভাবে কাজ করেছেন। বিচারক রশিদা খান একজন আন্তর্জাতিক বিচারক এবং ২০১১ সালে রুয়ান্ডা আন্তর্জাতিক অপরাধ ট্রাইব্যুনালের (আইসিটিআর) সভাপতি নিযুক্ত হন তিনি। "Judge Khalida Rashid: A Pakistani to be proud of"। The Express Tribune। ৬ জুন ২০১১। ৬ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০১২।  "Judge Khalida Rachid Khan"। ICTR Basic Documents and Case Law। ICTR। ২০ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০১৬।  "Judge Khalida Rashid: A Pakistani to be proud of" (ইংরেজি ভাষায়)। ২০১৯-০৮-১১ তারিখে মূল থেকে আর্কাইভ করা। সংগ্রহের তারিখ ২০১৮-০৩-০৮।  "UN Secretary General Appoints New Permanent Judge to the ICTR"। United Nations Mechanism for International Criminal Tribunals Legacy website of the ICTR। United Nations Mechanism for International Criminal Tribunals। সংগ্রহের তারিখ ২৮ জুলাই ২০১৬।  "UN SECRETARY GENERAL APPOINTS NEW PERMANENT judge on the ICTR"। Press release ICTR/INFO-9-2-351.EN। International Criminal Tribunal of Rwanda। ২৪ জুলাই ২০০৩। ২০১৪-০৮-১৪ তারিখে মূল (web) থেকে আর্কাইভ করা। সংগ্রহের তারিখ ২০০৮-০৪-১১।
অ্যান কিম

অ্যান কিম হলেন একজন দক্ষিণ কোরীয় বংশোদ্ভূত মার্কিন রন্ধনশিল্পী। অ্যান কিম দক্ষিণ কোরিয়া থেকে ১৯৭৭ সালে যুক্তরাষ্ট্রে আসেন। তিনি মিনেসোটার অ্যাপল ভ্যালিতে তার বাবা মা,বোন ও দাদির সাথে বাস করতেন। তিনি অ্যাপল ভ্যালি উচ্চ বিদ্যালয়ে পড়াকালীন সময়ে মঞ্চনাটক করতেন। নিউইয়র্কের কলম্বিয়া বিশ্ববিদ্যালয়ে পড়াকালীন সময়েও তিনি মঞ্চনাটক করেছেন। পড়াশোনার পর তিনি মিনিয়েপোলিসে ফিরে আসার পর তিনি অভিনেত্রী হিসেবে কর্মজীবন শুরু করেন। নিউইয়র্কে একবার পিজ্জা খেয়ে ভাল লাগায় তিনি পিজ্জা তৈরির উপরে পড়াশোনা করতে চাইলেন তিনি সান ফ্রান্সিসকোর টনি গেমিগনানি'স ইন্টারন্যাশনাল স্কুল অব পিজ্জায় পিজ্জা বানানো সম্পর্কে জ্ঞান অর্জন করেন। ২০১১ সালে কিম ও তার সঙ্গী (পরবর্তীতে স্বামী) কনার্ড লেইফার মিনিয়াপোলিসে পিজ্জেরিয়া লোলা নামে একটি রেস্তোরাঁ খোলেন। তার রেস্তোরাঁর পিজ্জা সম্পর্কে ফুড অ্যান্ড ওয়াইন সাময়িকীর অ্যান্ড্রু জিমের্ন বলেছিলেন, "হ্যাঁ, এটা সত্যি, মিনেসোটায় আমেরিকার মাঝে সেরা পিজ্জা আছে।" ২০১২ সালে তাদের রেস্তোরাঁ দেখানো হয়েছিল ডিনারস,ড্রাইভ-ইনস অ্যান্ড ডাইভস অনুষ্ঠানে। ২০১২ সালে কিম ও লেইফার হ্যালো পিজ্জা নামে আরেকটি রেস্তোরাঁ খোলেন। ২০১৬ সালে তারা ইয়ং জনি নামে তৃতীয় রেস্তোরাঁ খোলেন। এটিকে আমেরিকার নতুন রেস্তোরাঁগুলোর মাঝে অন্যতম সেরা রেস্তোরাঁ হিসেবে ঘোষণা দিয়েছিল ইটার ওয়েবসাইট ও জিকিউ সাময়িকী। ২০১৭ সালে মিনেসোটার সংবাদপত্র স্টার ট্রিবিউন রেস্তোরাঁটিকে ২০১৭ সালের সেরা রেস্তোরাঁ বলে স্বীকৃতি দিয়েছিল। ২০১৯ সালে অ্যান কিম লাভ করেন জেমস বেয়ার্ড ফাউন্ডেশন পুরস্কার। Mihelich, Amy (মে ৪, ২০১৮)। "James Beard Award finalist remembers Apple Valley mentors"। Sun - This Week। hometownsource.com।  Jacobson, Dana (এপ্রিল ৬, ২০১৯)। "How Ann Kim went from aspiring actress to one of the Twin Cities' top chefs"। The Dish। CBS News।  Hutton, Rachel (জানুয়ারি ১২, ২০১১)। "Pizzeria Lola serves up a slice of class in south Minneapolis"। City Pages।  Zimmern, Andrew (মার্চ ৩১, ২০১৫)। "Andrew Zimmern's Favorite Pizza"। Food & Wine। মে ৮, ২০১৯ তারিখে মূল থেকে আর্কাইভ করা। সংগ্রহের তারিখ মে ১৭, ২০১৯।  Platt, Adam (মে ২৯, ২০১৫)। "The Diners, Drive-Ins And Dives Effect"। Twin Cities Business। মে ২১, ২০১৯ তারিখে মূল থেকে আর্কাইভ করা। সংগ্রহের তারিখ মে ১৭, ২০১৯।  Nelson, Rick (সেপ্টেম্বর ৬, ২০১২)। "Say 'hello' to Hello Pizza in Edina"। Star Tribune।  Summers, Joy (জুলাই ২৬, ২০১৭)। "Ann Kim's Young Joni Named A Best New Restaurant in America"। Eater - Twin Cities।  Martin, Brett (এপ্রিল ২০, ২০১৭)। "Best New Restaurants - 2017"। GQ Magazine।  Nelson, Rick (ডিসেম্বর ১৭, ২০১৭)। "Restaurant of the Year: Young Joni is a true original in northeast Minneapolis"। Star Tribune। মে ৮, ২০১৯ তারিখে মূল থেকে আর্কাইভ করা। সংগ্রহের তারিখ মে ১৭, ২০১৯।  Nelson, Rick (মে ৭, ২০১৯)। "Minnesota's Ann Kim brings home the James Beard chef award"। Star Tribune।
বদরপুর রেলওয়ে টাউন

বরদপুর রেলওয়ে টাউন ভারতের আসাম রাজ্যের করিমগঞ্জ জেলার একটি শহর। পাশাপাশি বদরপুর টাউন এবং বরদপুর রেলওয়ে টাউন একই সময়ে বরদপুর নগরীয় এলাকা রূপে গঠিত হয়, এই জেলায় দুটি একটি নগর এলাকা উল্লেখযোগ্য। শহরটির অবস্থানের অক্ষাংশ ও দ্রাঘিমাংশ হল ২৪°৫১′৪৪″ উত্তর ৯২°৩৩′৩৪″ পূর্ব﻿ / ﻿২৪.৮৬২২২° উত্তর ৯২.৫৫৯৪৪° পূর্ব﻿ / 24.86222; 92.55944। ভারতের ২০০১ সালের আদমশুমারি অনুসারে বরদপুর রেলওয়ে টাউনের জনসংখ্যা হল ৯,৯৪০ জন। এর মধ্যে পুরুষ ৫১% এবং নারী ৪৯%। বদরপুর শহরের গড় সাক্ষরতার হার ৮৪%, সারা ভারতের সাক্ষরতার হার ৫৯.৫%, তার চাইতে বদরপুরের সাক্ষরতার হার বেশি। পুরুষদের মধ্যে সাক্ষরতার হার ৫৩% এবং নারীদের মধ্যে সাক্ষরতার হার ৪৭%। এই শহরের জনসংখ্যার ৮% হল ৬ বছর বা তার কম বয়সী। বদরপুর রেলওয়ে টাউনের জনসংখ্যার বেশিরভাগই পূর্ববাংলা (বাংলাদেশ) থেকে এসেছিল যারা বিভক্তর সময় এবং পরে স্থানান্তরিত হয়েছিল। "Badarpur Railway Town - Assams.Info"। www.assams.info। সংগ্রহের তারিখ ২০১৯-০৫-১৮।  "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১।
কাটাখাল

কাটাখাল ভারতের আসাম রাজ্যের হাইলাকান্দি জেলার হাইলাকান্দি তেহসিলের একটি শহর ও রেলওয়ে স্টেশন। হাইলাকান্দি জেলা দক্ষিণ আসামের তিন জেলার একটি অর্থাৎ বরাক উপত্যকা। ভারতীয় রেলওয়ে ইতিমধ্যেই কাটাখাল (আসাম) থেকে মিজোরামের ২ কিমি অভ্যন্তরে বৈরাবি অবধি ৮৪কিমি ব্রডগেজ রেলপথ সম্পূর্ণ করেছে। এটির আরও ৫১.৩৮ কিমি পথ বৈরাবি সাইরাং রেলওয়ে সম্প্রসারণ মিজোরামের বৈরাবি থেকে সাইরাং (আইজলের ২০ কিমি উত্তরে) ২০ মার্চ ২০১৬ সালে হালনাগাদের ভিত্তিতে ২০১৯ সালের মার্চ মাসে সম্পূর্ণ হবার কথা। ২০১৫ সালের আগস্ট -এ, ভারতীয় রেলপথ সাইরাং থেকে মায়ানমার সীমান্তে মিজোরামের দক্ষিণাঞ্চলীয় উপকূলে হমাউংবুচুহাহ অবধি সম্ভাব্য নতুন রুট এক্সটেনশনের জন্য একটি জরিপ সম্পন্ন করে, যার নিকটবর্তী ভারত মায়নমার সীমান্তগ্রাম জোকচুহাহ , যেখানে জাতীয় হাইওয়ে ৫০২ (ভারত) (কালাদান মাল্টি-মোডাল ট্রানজিট ট্রান্সপোর্ট প্রকল্পর অংশ ) মায়ানমারে প্রবেশ করে, যেটি পালেটোয়ার সাথে এখনও অপরিকল্পিত ভবিষ্যত রেল সংযোগের সম্ভাবনার জন্য উন্মুক্ত। Hmawngbuchhuah location map Zochachhuah location map Massive push to railway infrastructure under way in Northeast Sanctioned in 2000, broad-gauge train reaches Mizoram after 16 years
ক্যাথি ক্যারি

ক্যাথি ক্যারি (জন্ম ১৯৫৪) হলেন যুক্তরাষ্ট্রের কেন্টাকির লিলি:স বিস্ট্রো রেস্তোরাঁর মালিক ও এক্সিকিউটিভ শেফ। তিনি সাত বার জেমস বিয়ার্ড ফাউন্ডেশন পুরস্কারের জন্য মনোনীত হয়েছিলেন। ক্যাথি ক্যারি জন্মেছিলেন ১৯৫৪ সালে। তিনি 'খামার থেকে টেবিলে' আন্দোলনের সাথে যুক্ত ছিলেন। 'খামার থেকে টেবিলে' আন্দোলন হল এমন একটি সামাজিক আন্দোলন, যেখানে উৎপাদক সরাসরি ভোক্তা/রেস্তোরাঁ/ক্যাফেটেরিয়ায় ভোগ্যপণ্য সরবরাহ করে। তিনি লিলি'জ বিস্ট্রো ছাড়াও লা পেচে গৌরমেন্ট টু গো রেস্তোরাঁর মালিক। ২০১৫ সালের মে মাসে তিনি ফুড নেটওয়ার্ক চ্যানেলের বিট ববি ফ্লে নামে এক রিয়েলিটি শোয়ে অংশ নিয়েছিলেন। এছাড়াও, তিনি ২০১৫ ও ২০১৬ সালে জেমস বেয়ার্ড ফাউন্ডেশন পুরস্কারের জন্য মনোনীত হয়েছিলেন। তিনি তার বাবা পেস্ট্রি রন্ধনশিল্পী লিলি ক্যারির নামে লিলি'জ বিস্ট্রো রেস্তোরাঁর নামকরণ করেছেন। McMahan, Dana (এপ্রিল ১১, ২০১৪)। "HerScene | The Goddesses of Louisville Food"। The Courier-Journal। সংগ্রহের তারিখ ২৫ অক্টোবর ২০১৬।  Downs, Jere (মে ১০, ২০১৬)। "'Sourdough' recipe path to James Beard glory"। The Courier-Journal। সংগ্রহের তারিখ ২৫ অক্টোবর ২০১৬।  Bowling, Kaitlin (মার্চ ৩১, ২০১৫)। "Bim Dietrich calls Kathy Cary, owner of Lilly's Bistro and La Peche Gourmet To Go, the Alice Waters of Louisville"। Louisville Business First। সংগ্রহের তারিখ ২৫ অক্টোবর ২০১৬।  Peterson, Erica (জুলাই ১৩, ২০১৩)। "A Summery Spread That's As Cool As A Cucumber"। NPR। সংগ্রহের তারিখ ২৫ অক্টোবর ২০১৬।  Pierce, Kathleen (এপ্রিল ২৭, ২০১৫)। "Kennebunk chef tries to Beat Bobby Flay | Urban Eye"। Bangor Daily News। ২৬ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১৬।  Loosemore, Bailey (মার্চ ২৪, ২০১৬)। "NCAA fans: Stop by these bourbon bars"। The Courier-Journal। সংগ্রহের তারিখ ২৫ অক্টোবর ২০১৬।  Greer, Carolyn Tribble (ফেব্রুয়ারি ১৮, ২০১৫)। "Which Louisville chefs are among James Beard Foundation semifinalists?"। Louisville Business First। সংগ্রহের তারিখ ২৫ অক্টোবর ২০১৬।  Fritsche, Sarah (১৭ ফেব্রুয়ারি ২০১৬)। "2016 James Beard Award semifinalists announced"। SFGate। ১ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১৬।  McMahan, Dana। "Lilly Cary offering donut delivery"। The Courier-Journal। সংগ্রহের তারিখ ২৫ অক্টোবর ২০১৬।
ইবনি ম

ইবনি ম হলো একটি কাল্পনিক অতিমানবীয় খলনায়ক, যা মার্ভেল কমিক্স দ্বারা প্রকাশিত মার্কিন কমিক বইয়ে আবির্ভূত হয়। চরিত্রটি ব্ল্যাক অর্ডার (একটি বিনগ্রহীদের দল যা থ্যানোসের জন্য কাজ করে)-এর একজন প্রখ্যাত সদস্য। ইবনি ম মার্ভেল সিনেম্যাটিক ইউনিভার্স চলচ্চিত্র অ্যাভেঞ্জার্স: ইনফিনিটি ওয়ার (২০১৮) ও অ্যাভেঞ্জার্স: এন্ডগেম (২০১৯)-এ চিল্রেন অফ থ্যানোস-এর মধ্যে একজন হিসেবে আবির্ভূত হয়, যেখানে চরিত্রটির ভূমিকায় টম বওঘান-ললার অভিনয় করেছেন। চরিত্রটি অ্যাভেঞ্জার্স এসেম্বল-এ আবির্ভূত হয় এবং রেনেই অবারজনোইস চরিত্রটির জন্য কণ্ঠপ্রদান করেন, যেখানে ম থ্যানোসের অধীনে ব্ল্যাক অর্ডার-এর জন্য কাজ করে। চরিত্রটি গার্ডিয়ান্স অফ দ্য গ্যালাক্সি-এ আবির্ভূত হয় এবং জেমস উর্ভানিয়াক চরিত্রটির জন্য কণ্ঠপ্রদান করেন। প্রথমে কিছু সময়ের জন্য ব্ল্যাক অর্ডার-এর একজন সদস্য হয়েও, তিনি পরবর্তীতে ইউনিভার্সাল বিলিভার্স-এ যোগদান করেন। Hall, Jacob (জুলাই ১৫, ২০১৭)। "The Minions of Thanos in 'Avengers: Infinity War' Have Been Revealed [D23 Expo 2017]"। /Film। এপ্রিল ৩০, ২০১৯ তারিখে মূল থেকে আর্কাইভ করা। সংগ্রহের তারিখ মে ১৯, ২০১৯।  Arnold, Berry (আগস্ট ২১, ২০১৭)। "Tom Vaughan-Lawlor confirms role in Avengers: Infinity War"। DublinLive। আগস্ট ২২, ২০১৭ তারিখে মূল থেকে আর্কাইভ করা। সংগ্রহের তারিখ আগস্ট ২১, ২০১৭।  Pante, Corey (মার্চ ২, ২০১৮)। "This 'Infinity War' Villain Is So Much More Than Thanos' Henchman"। Inverse। মার্চ ৬, ২০১৮ তারিখে মূল থেকে আর্কাইভ করা। সংগ্রহের তারিখ মার্চ ৬, ২০১৮।  মার্ভেল উইকি-তে ইবনি ম কমিক ভাইন-এ ইবনি ম ইবনি ম — কমিকবুক ডেটাবেজ
সালমা মুমতাজ

সালমা মুমতাজ (১৯২৬ – ২০ জানুয়ারি ২০১২) ছিলেন একজন পাকিস্তানি ফিল্ম অভিনেত্রী, পরিচালক ও প্রযোজক। সালমা মুমতাজ ১৯৬০ সালে উর্দু ভাষার চলচ্চিত্র "নিলুফার" (১৯৬০) -এ অভিনয়ের মাধ্যমে তার চলচ্চিত্রে অভিষেক ঘটান। একজন অভিনেত্রী ছাড়াও তিনি একজন নৃত্যশিল্পী, মুমতাজ তার কর্মজীবনের সময়কালে তিনশত এর বেশি চলচ্চিত্রে অভিনয় করেছেন, বেশিরভাগ পাঞ্জাবি ভাষার চলচ্চিত্রগুলিতে। তিনি ওয়াহিদ মুরাদ, মোহাম্মদ আলী, শহীদ, পাঞ্জাবি ভাষার চলচ্চিত্র অভিনেতা আকমল এবং সুপরিচিত পাকিস্তানি ও ভারতীয় অভিনেতাদের বিপরীতে মায়ের ভূমিকায় অভিনয়ের জন্য বিখ্যাত হন। তার কিছু সেরা চলচ্চিত্রের মধ্যে রয়েছে দিল মেরা দারকান তেনি (১৯৬৮), পুত্তার দা পিয়ার, হার রাঞ্জহা (১৯৭০), এবং শেহরান দি যোদি। মুমতাজ চলচ্চিত্র পরিচালক এবং প্রযোজক হিসেবেও ক্যামেরার পিছনে কাজ করেছেন। সালমা মুমতাজ ১৯২৬ সালে বর্তমান ভারতের জলন্ধর-এ জন্মগ্রহণ করেন। মুমতাজের ভাই, 'পারভেজ নাসির' একজন চলচ্চিত্র প্রযোজক ছিলেন। ১৯৪৭ সালে পাকিস্তানের স্বাধীনতা লাভের পর মুমতাজ তার পরিবারসহ পাকিস্তানের লাহোর শহরে চলে যান। ডায়াবেটিস নিয়ে দীর্ঘ দিন লড়াই করে ২১শে জানুয়ারী ২০১২-এ ৮৫ বছর বয়সে লাহোরে মারা যান সালমা মুমতাজ । তার উত্তরসূরির মধ্যে রয়েছে তার মেয়ে, টেলিভিশন অভিনেত্রী নিদা মুমতাজ। ১৯৫০ দশকের খ্যাতিমান পাকিস্তানি অভিনেত্রী শাম্মীর বড় বোন তিনি। http://www.dawn.com/news/689631/actress-salma-mumtaz-passes-away, Profile of Salma Mumtaz on Dawn newspaper, Published 20 Jan 2012, Retrieved 26 Nov 2016 http://www.hindustantimes.com/india/veteran-actor-salma-mumtaz-passes-away/story-0RfDpQ91zhqaSJziD4wFbN.html, Hindustan Times newspaper, Published 23 Jan 2012, Retrieved 26 Nov 2016 http://www.dawn.com/news/1256664, Salma Mumtaz in film 'Mauj Mela' (1963) on Dawn Newspaper, Published 8 May 2016, Retrieved 26 Nov 2016 https://www.imdb.com/title/tt0247654/?ref_=fn_tt_tt_1, Salma Mumtaz in film 'Rangeela' (1970) on IMDb website, Retrieved 26 Nov 2016 ইন্টারনেট মুভি ডেটাবেজে Salma Mumtaz (ইংরেজি), Retrieved 26 Nov 2016 https://web.archive.org/web/20190517161752/https://www.citwf.com/person311543.htm, Filmography of Salma Mumtaz on Complete Index To World Film (CITWF) website, Retrieved 26 Nov 2016
হানিয়া আমির

হানিয়া আমির হচ্ছেন একজন পাকিস্তানি অভিনেত্রী এবং গায়ক, যিনি চলচ্চিত্র ও উর্দু টেলিভিশনে তার অভিনয়ের জন্য পরিচিত। তিনি ২০১৬ সালের চলচ্চিত্র 'জানান' অভিনয়ের মাধ্যমে তার চলচ্চিত্র অভিষেক ঘটান, যার জন্য তিনি লাক্স স্টাইল অ্যাওয়ার্ডস-এ শ্রেষ্ঠ সহকারী অভিনেত্রীর জন্য মনোনীত হন। ন্যাশনাল ইউনিভার্সিটি অফ কম্পিউটার এন্ড ইমার্জিং সাইন্সেস এ পড়াকালীন, আমির বেশ কয়েকটি ডাবসমাশ ভিডিও তৈরি করেন এবং ইন্টারনেটে সেগুলো আপলোড করেন যা প্রযোজক ইমরান কাজমির মনোযোগ কাড়ে, যিনি তাকে তার প্রেম সংক্রান্ত হাস্যরস চলচ্চিত্র জানান (২০১৬) – এ সহকারী অভিনেত্রীর একটি ভূমিকায় নেন যার জন্য তিনি লাক্স স্টাইল অ্যাওয়ার্ডস-এ শ্রেষ্ঠ সহকারী অভিনেত্রীর জন্য মনোনীত হন। ২০১৬ সালে জানান চলচ্চিত্রে উপস্থিতির পর তিনি কয়েকটি কোম্পানির বিজ্ঞাপনে অংশ নেন। সেগুলোর মধ্যে রয়েছে, সানসিল্ক এবং নেসলে। উর্দু ১ চ্যানেলের রোমান্টিক টেলিভিশন সিরিজ 'টিটলি' '(২০১৭)-এ তিনি একটি সৌন্দর্য-আচ্ছন্ন অবিশ্বস্ত স্ত্রীর ভূমিকায় অংশ নিয়ে বিশিষ্টতা অর্জন করেন। ২০১৮ সালে আমির না মালুম আফরাদ ২ এবং 'পারওয়াজ হাই জুনুন চলচ্চিত্রে প্রধান নারী ভুমিকায় তিনি উপস্থিত হন। ২০১৯-এ তিনি হুম টিভির আনা-এ অভিনয় করেছেন, নাটকটির আসল সাউন্ড ট্র্যাকেরর জন্য তিনি সাহির আলি বাগা-এর সঙ্গে গান করেছেন। "Nominees"। Lux Style (ইংরেজি ভাষায়)। সংগ্রহের তারিখ ২০১৭-০৪-২৫।  Film 'Janaan' seeks positive global spotlight for Pakistan Iqra Sarfaraz। "Hania Amir"। The News। সংগ্রহের তারিখ ১৮ ডিসেম্বর ২০১৭।  Urdu 1 TV[স্থায়ীভাবে অকার্যকর সংযোগ] "Hania Amir from 'Janaan' set to make her Television debut"। Daily Pakistan Global (ইংরেজি ভাষায়)। সংগ্রহের তারিখ ২০১৭-০৪-২৫।  Desk, Instep। "Upcoming plays of 2019"। www.thenews.com.pk (ইংরেজি ভাষায়)। সংগ্রহের তারিখ ২০১৯-০১-১৬।  Asfia Afzal (12 February 2019), "Listen now: After acting, Hania Amir tries her luck with singing", Brecorder. Retrieved 17 February 2019. Staff, Images (১৯ এপ্রিল ২০১৭)। "Here's what's going down at the Lux Style Awards 2017 right now [LIVE]"। DAWN Images। সংগ্রহের তারিখ ১৯ এপ্রিল ২০১৭।  "Nomination & Voting 2018"। IPP Awards (ইংরেজি ভাষায়)। ২০১৮-০৮-২১ তারিখে মূল থেকে আর্কাইভ করা। সংগ্রহের তারিখ ২০১৮-০৮-২১।  ইন্টারনেট মুভি ডেটাবেজে হানিয়া আমির (ইংরেজি)
লালমাই সরকারি কলেজ

লালমাই সরকারি কলেজ বাংলাদেশের কুমিল্লা জেলার সদর দক্ষিণ উপজেলায় অবস্থিত একটি সরকারি কলেজ। এটি কুমিল্লার পুরোনো ও ঐতিহ্যবাহী শিক্ষাপ্রতিষ্ঠান। লালমাই সরকারি কলেজ ১৯৬৯ সালের ১৮ নভেম্বর অধ্যক্ষ আবুল কালাম মজুমদার লালমাই কলেজ নামে প্রতিষ্ঠা করেন। বর্তমানে এটি কুমিল্লা শিক্ষাবোর্ড এবং জাতীয় বিশ্ববিদ্যালয়ের অধীনে পরিচালিত হচ্ছে।